
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 23 octombrie 2013

Nr.4C-9/230

RAPORT

asupra propunerii legislative pentru completarea art.264 din Legea nr.1 din 5 ianuarie 2011 a educaţiei naţionale publicată în Monitorul oficial nr.18 din 18 ianuarie 2011

 (Plx. 283/2013)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 283 din 07 octombrie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru completarea art.264 din Legea nr.1 din 5 ianuarie 2011 a educaţiei naţionale publicată în Monitorul oficial nr.18 din 18 ianuarie 2011.


Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru muncă şi protecţie socială, avizul Consiliului Legislativ, avizul Consiliului Economic şi Social.

Propunerea legislativă are ca obiect de reglementare modificarea alineatului (1) al articolului 264 din Legea educaţiei naţionale nr. 1/2011, cu modificările şi completările ulterioare, în sensul acordării gradaţiei de merit nu doar pentru personalul didactic, ci şi personalul didactic auxiliar din învăţământul preuniversitar, precum şi reducerea perioadei de acordare de la 5 ani la 2 ani.

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

3. La lucrările Comisiei au fost prezenţi 23 deputaţi din totalul de 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly - secretar de stat în cadrul Ministerului Educaţiei Naţionale. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 22 octombrie 2013, Comisia a propus, cu 21 voturi pentru respingere şi 2 abţineri, respingerea propunerii legislative, din următoarele motive:


 - Legea - cadru nr.284/2010 privind salarizarea unitară a personalului plătit din fonduri publice, cu modificările ulterioare, nu conţine dispoziţii conform cărora personalul didactic auxiliar poate beneficia de salariu de merit. 



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu

